Asefru wis 59: ṣebḥan-k a llah ṛṛeḥman ṣebhan-k a llah ṛṛehman yegguma ad yibnin lqut ay ussan iɣ-d yegran win yelluẓen mi geṛwa d lḥeyyin amzun nenḍel ad isɛu lǧehd d lqewwa iserdan imcac iqqejan am ṭikkuk di tefsut ɛacen akk ččan aṛwan ɣer deffir yeggra lefḥel aṭas I yfehmen ɣran lqut yuɣal d aṛẓagan ɛelmen s wid yeḍṛuran seg wasmi iɣ aṛẓan uglan lamaɛna uggin ad d neṭqen xedɛen-aɣ widen nḥemmel ǧǧan-d ulawen nneɣ ṛɣan imi ggugmen am yesɣan am yiḍ am ass neṭxemmim iban acuɣer ssusmen ula d ssbeṛ wer d iqqim yella akka di mkul zzman ṣṣeḥ yaɛṛeq webrid-is ula d irgazen nzan la neṭmeyyiz neṭwehhim am akraren iṭṭafaṛen la neṭwali wer nefhim a lejdud wid yemmuten aqlil wi iteddun s lqis mennaɣ a wi-wen isfehmen nnaɛma iluqeb-it walim seg uẓekka fell-aɣ ad rum simi yeṭṭiɛziz weclim dacu I geṭṭuɣaḍen ma d ssmid yeɣli lqedr-is imi negguma a namen ziɣ laṣel yenza s weɣrum zzman-agi wer-s nufi ddwa cfut ay imeẓyanen tideṭ acḥal ay teswa I wayen akka iṣaṛen yir tudert axir lmut D ttarix ḥader a tettum zik maca akka ay nenwa armi neṭwet ɣer lexwa 120